cyanic-selkie/wikianc huggingface dataset:
Kissaeläimet
Levinneisyys ja elinympäristöt
Luonnonvaraisia kissaeläimiä tavataan Australiaa ja Etelämannerta lukuun ottamatta kaikilta mantereita. Kotikissoja asuu kaikkialla, mutta luonnonvaraiset kissat puuttuvat Australiasta, Uudesta-Seelannista, Japanista, Madagaskarilta, napa-alueilta ja monilta valtamerten eristäytyneiltä saarilta.
Kissaeläimiä elää puuttomaa tundraa ja napajäätiköitä lukuun ottamatta lähes kaikista elinympäristöistä. Monet lajit ovat generalisteja ja elävät useissa eri elinympäristöissä. Jotkut lajit puolestaan ovat sopeutuneet tiettyihin ympäristöihin, kuten aavikoilla elävä hietakissa.
Alaheimot, suvut ja lajit
Luokittelu A revised taxonomy of the Felidae -teoksen (2017) mukaan:
Tuomo Björksten
thumb|Tuomo Björksten Tuomo Björksten (s. 1982 Jyväskylä ) on suomalainen Yleisradion toimittaja ja luontovalokuvaaja. Hän on harrastanut luontokuvausta vuodesta 1997, mutta hankittuaan 2004 ensimmäisen digijärjestelmäkameran hän innostui kuvaamisesta oikein todella. Hän on toiminut Luontokuva-lehden toimitussihteerinä vuosina 2005–2007. Aamulehdessä Björksten työskenteli vuosina 2007–2013.
Jalkamiina
Henkilömiina
Giovanni Venturini
Giovanni Venturini (s. 9. marraskuuta 1991 Vicenza, Italia ) on italialainen moottoriurheilija.
Ura
Venturini aloitti kilpauransa vuonna 2008 Formula 2000 Light Italy – Winter Trophy -sarjassa sijoittuen toiseksi. Vuonna 2009 Venturini ajoi Italian Formula Renault -sarjassa ottaen yhden voiton ja yhdeksän palkintokorokesjijaa. Hän sijoittui loppupisteissä kolmanneksi. Hän ajoi samana vuonna Sveitsin Formula Renault -sarjassa, jossa hän nappasi kolme voittoa, kolme paalupaikkaa ja kymmenen palkintosijaa. Hän sijoittui sarjan loppupisteissä toiseksi. Vuonna 2010 Venturini ajoi Eurocup Formula Renault -sarjassa voittaen yhden kilpailun. Loppupisteissä hän sijoittui viidenneksi. Samana vuonna hän ajoi kaksi kilpailua Formula Renault UK -sarjassa.
Vuonna 2011 Venturini ajoi Auto GP -sarjassa, jossa hän otti kaksi voittoa, yhden paalupaikan ja kolme palkintosijaa. Loppupisteissä hän sijoittui yhdeksänneksi. Vuonna 2012 Venturini kilpaili Formula Renault 3.5 -sarjassa seitsemän kilpailua saavuttaen kolme pistettä. Samana vuonna hän tuli mukaan GP3-sarjaan kesken kauden. Hän ajoi yhteensä kymmenen kilpailua sijoittuen kahdesti kolmanneksi ja keräten 31 pistettä sijoittuen sarjan 13:ksi. Vuonna 2013 Venturini jatkoi GP3:ssa täyden kauden. Hän voitti yhden kilpailun sijoittuen sarjan 15:ksi. Vuonna 2014 Venturini kilpaili International GT Open -sarjassa.
Tahmaukonsieni
Tahmaukonsieni (Chamaemyces fracidus) on valkoinen, kalpeankeltainen tai oljenvärinen tahmaukonsienilaji. Sen lakki on 4–8 senttimetriä leveä. Heltat ovat valkoiset tai muuttuvat myöhemmin kellertäviksi. Sen jalka on 3–6 senttimetriä pitkä, kellanruskea ja siinä on heikko valkoinen rengas. Malto on valkoista. Sieni haisee pahalta eikä ole ruokasieni. Sieni kasvaa laitumilla ja avoimissa metsissä. Se on Suomessa erittäin harvinainen, ja sitä tunnetaan vain muutamalta paikalta. Kasvuaika on elokuusta syyskuuhun. Se on luokiteltu vaarantuneeksi lajiksi.
Ampumahiihdon maailmanmestaruuskilpailut 1963
Ampumahiihdon maailmanmestaruuskilpailut 1963 järjestettiin Seefeldissä, Itävallassa. Ohjelmassa olivat miesten 20 kilometrin kilpailu sekä joukkuekilpailu, jonka tulokset saatiin laskemalla yhteen kunkin maan kolmen parhaan kilpailijan ajat 20 kilometriltä.
Timo Mähönen
oikea|thumb|Timo Mähönen avaamassa Kotkan valokuvakeskuksen ovea 15.8.2016Timo Mähönen (17. helmikuuta 1960 Karhula – 28. toukokuuta 2018 Kotka) oli suomalainen kuvataiteilija ja Kotkan valokuvakeskuksen toiminnanjohtaja. Mähönen toimi taiteilijana 1980-luvun alkupuolelta saakka. Hänen kookkaat värimaalauksensa ovat niittäneet mainetta eri puolilla Eurooppaa. Mähönen työskenteli paitsi yksin, myös sellaisissa kokoonpanoissa kuten Taideahtaajat ja Jätkät.
Timo Mähönen oli Kotkan valokuvakeskuksen toiminnanjohtaja. Mähönen oli myös yksi keskuksen perustajista.
Ampumahiihdon maailmanmestaruuskilpailut 1962
Ampumahiihdon maailmanmestaruuskilpailut 1962 järjestettiin Hämeenlinnassa, Suomessa. Ohjelmassa olivat miesten 20 kilometrin kilpailu sekä joukkuekilpailu, jonka tulokset saatiin laskemalla yhteen kunkin maan kolmen parhaan kilpailijan ajat 20 kilometriltä.
Keltamesisieni
Keltamesisieni (Armillaria mellea, syn. Armillariella mellea) on okranvärinen tai kullanruskea, oliivinvärinen mesisienilaji. Sienen lakki on tummanruskeiden suomujen peitossa. Jalka on valkea ja siinä on valkokellertävä rengas. Heltat ovat valkoiset ja muuttuvat vanhemmiten punertaviksi. Maku on mieto, mutta vanhemmissa sienissä metallimainen. Lähisukulainen on pohjanmesisieni (Armillariella borealis). Sieni on syötävä, mutta voi aiheuttaa kiehauttamattomana pahoinvointia. Se kasvaa rykelminä lahoilla ja elävillä puilla sekä kannoilla, mutta ei Suomessa. Laji on laajasti levinnyt Aasiaan, Afrikkaan, Amerikkaan ja Eurooppaan.
Tieteellinen nimi Armillaria mellea on aikoinaan tarkoittanut muitakin mesisieniä, myös Suomessa kasvavia.
Koetusraamattu
Koetusraamattu on Anders Wilhelm Ingmanin raamatunkäännös vuodelta 1859. Suomen kieli kehittyi nopeasti 1800-luvulla, ja tämän sekä käännösten vähäisen määrän myötä kehittyi tarve uudistaa suomenkielinen raamatunkäännös. Ingmanin varsinainen käännöstyö valmistui vuosien 1856–1859 aikana myöhässä aluperäisestä aikataulustaan. Hänen tarkoituksenaan oli saattaa työ päätökseen kristinuskon Suomeen tulon 700-vuotismuistojuhlaan kesäksi 1857.
Käännös sai ristiriitaisen vastaanoton, ja sitä arvosteltiin niin liiallisesta kalevalaisesta tyylistä kuin myös hätäisesti tehdyistä kielellisistä parannuksista. Ingman itse ei myöskään säästynyt kritiikiltä, vaan hänen tyylitajuaan suomen kielen suhteen pidettiin heikkona, tekemiään muutoksia radikaaleina ja valintaansa näin merkittävän työn tekijäksi virheenä.
Historia
Alun perin tarkoituksena ei ollut tehdä täysin uutta raamatunkäännöstä vaan tarkastaa oikeinkirjoitusta ja korjata käännösvirheitä. Professorit Gabriel Geitlin ja Matthias Akiander olivat jättäneet Pipliaseuralle jo vuonna 1852 asiaa käsittelevän muistion. Olisi ollut luonnollista, että korjaustyö olisi annettu Geitlinin ja Akianderin vastuulle, mutta tuon ajan kirkkopoliittisista syistä työ päättyi lopulta Ingmanille.
Kritiikki
Imgmanin valintaa kritisoitiin monelta taholta. J. V. Snellman ihmetteli, miksi pienen seurakunnan vähäpätöinen pappismies valittiin yksin suorittamaan niin vastuullista tehtävää. Kuopion Sanomissa lehtori Johan Fredrik Bergh oli huomauttanut arkkipiispa Edvard Bergenheimille, ettei Ingmanilla ollut tehtävään vaadittua pätevyyttä eikä hän osannut lainkaan hepreaa ja kreikkaakin riittämättömästi. Tähän kritiikkiin yhtyi myös rovasti Henrik Heikel.
Ingmanilla oli kuitenkin arkkipiispan täysi tuki. Myös suomenmielisten opiskelijoiden lehti Suometar otti vahvasti kantaa Ingmanin ja Biblian kielen parannuksen puolesta.
Siitä huolimatta, että professori Akiander antoi käännökselle hyvät arvostelut ja sillä oli ollut korkeimman esivallan tuki, teos ei ilmestyttyään saavuttanut kansan keskuudessa suosiota. Siinä olevia korjauksia oli moitittu tarpeettomiksi ja monia täysin virheellisiksi, minkä vuoksi tarvittaisiin pian uusi korjaus.
Merkitys
Vaikka kirkolliskokous hylkäsikin Ingmanin työn, pidettiin sitä kuitenkin aikansa tasalla olevana käännöksenä. Uuden raamatunkäännöksen haluttiin olevan kielellisesti aikaansa edellä, joten muutama vuosi koetusraamatun ilmestymisestä nimettiin Gabriel Geitlinin johtama raamatunkäännöskomitea, johon myös Ingman kuului.
Posliinisieni
Posliinisieni (Mucidula mucida, syn. Oudemansiella mucida) on kellomainen tai puolipallomainen limainen valkea sienilaji. Sen heltat ovat valkoiset. Sitkeä jalka on vaalea tai vaaleanharmaa. Posliinisieni kasvaa pyökinrungoilla jopa korkealla puissa, mutta myös pudonneilla oksilla. Posliinisieni on keskieurooppalainen laji eikä sitä esiinny Suomessa.
Valokalat
Valokalat (Myctophiformes) on viuhkaeväisiin kuuluva kalalahko.
Tyypillisiä piirteitä
Varhaisimmat valokalojen lahkoon kuuluvat fossiilit on ajoitettu myöhäiselle liitukaudelle. Nykyään lahkoon kuuluu kaksi heimoa ja noin 245 lajia ja lahko on ainoa ylälahkossa Scopelomorpha. Valokalat ovat sukua auloppikaloille ja muistuttavat niitä, mutta eroavat eräiden lihastensa ja valoelimiensä perusteella. Lahkon lajien ruumis on litteähkö ja niillä on rasvaevä. Tunnusmerkillisiä piirteitä ovat myös valoelimet ja suurikokoinen kuonon kärjessä oleva suu. Valokalojen heimon kaloilla on sekä kehittyneitä, että primitiivisiä piirteitä. Rasvaevän säilyminen on primitiivinen piirre. Yläleuka ja kita ovat erillään toisistaan samoin kuin kehittyneimmillä kalalahkoilla. Lahkon lajien luokittelu perustuu kuulokivielimiin ja valoelimiin.
Levinneisyys
Valokalat ovat syvänveden kaloja, joita tavataan kaikista valtameristä. Ne elävät päivisin yli 200 metrin syvyydessä ja tulevat öisin lähemmäs pintaa. Lahko lajit muodostavat suurimman syvissä vesissä elävän kalaryhmän ja ne ovat tärkeää ravintoa muille kaloille ja eläimille.
Ludwig Goiginger
Ludwig Goiginger (11. elokuuta 1863 Verona – 28. elokuuta 1931) oli Itävalta-Unkarin keisarillisen armeijan kenraali. Hän palveli ensimmäisessä maailmansodassa ensin Italian rintamalla, kunnes hänet siirrettiin vuonna 1916 vuoristosodankäynnin asiantuntijana Romanian vastaiselle rintamalle. Myöhemmin hänet palautettiin Italian rintamalle, missä hän komensi ensin divisioonaa ja sitten omaa nimeään kantavaa armeijakuntaa. Heinäkuussa 1918 hänet siirrettiin länsirintamalle.
Goigingeria pidettiin yhtenä maansa armeijan kyvykkäimmistä sotilasjohtajista.
Elämäkerta
Goiginger ylennettiin kenraalimajuriksi 23. toukokuuta 1912, jolloin hän sai 122. jalkaväkiprikaatin komentajuuden.
Maailmansodassa
Elokuussa 1914 ensimmäisen maailmansodan alkaessa 122. jalkaväkiprikaati alistettiin Heinrich Tschurtschenthaler von Helmheimin komentaman 44. jalkaväkidivisioonan osaksi. Goiginger ei pysynyt prikaatin komentajana kauaa, vaan sai pian 2. armeijaan kuuluvan 32. jalkaväkidivisioonan komentajuuden. Goiginger komensi 32. divisioonasta ja 103. jalkaväkiprikaatista koostunutta ryhmä Goigingeria Karpaateilla syksystä 1914 kevääseen 1915.
Goiginger komensi keväällä 1915 lyhyesti 44. jalkaväkidivisioonaa, kunnes jalkaväenkenraali Viktor Dankl kutsui hänet henkilökohtaisesti alaisuuteensa Pustertal-divisioonan komentajaksi V. sotilaspiirissä Italian rintamalla. Divisioonaa tukivat myöhemmin saksalaisen kenraaliluutnantti Konrad Krafft von Dellmensingenin Alpenkorps-joukot, joissa palveli myös Erwin Rommel. 9. toukokuuta 1915 Goiginger ylennettiin sotamarsalkkaluutnantiksi. Hän pysyi Italian rintamalla syksyyn 1916 asti.
Romanian liityttyä mukaan maailmansotaan Goiginger siirrettiin Krafft von Dellmesingenin tavoin lokakuussa 1916 Italiasta Romanian rintamalle. Hän otti vastaan komentajuuden eversti Karl Korzerilta ja sai vastuulleen Oltjoen länsirannan joukot. Kampanjan tultua päätökseen Goiginger ja tämän komentama 73. jalkaväkidivisioona palasivat Italian rintamalle, missä divisioona osallistui 11. Isonzon taisteluun.
Loppuvuonna Goiginger sai komennettavakseen armeijakunta Goiginger -nimisen joukko-osaston, johon sisältyivät 60. ja 55. divisioona sekä osa 94. divisioonasta ja jonka vastuualuetta oli Monte Asolonen sektori. Armeijakunta osallistui Goigingerin johdolla menestyksekkääseen taisteluun Montellon kukkulasta kesäkuussa 1918 ilman eri määräystä. Seuraavassa kuussa hänet siirrettiin länsirintamalle komentamaan XVIII armeijakuntaa, joka oli osa armeijaryhmä Gallwitzia. Komentajuus jäi hänen viimeisekseen.
Sodan jälkeen
Goiginger eläköityi Neustiftin esikaupunkiin Grazissa Itävallassa. Hän kuoli siellä 68-vuotiaana 28. elokuuta 1931.
Kunnianosoitukset
Goigingerille myönnettiin 11. Isonzon taistelun jälkeen upseerien kultainen urhoollisuusmitali. Montellon taistelun jälkeen hänet otettiin Maria Teresan sotilasritarikunnan jäseneksi. Hänelle myönnettiin myös useita muita ansiomitaleja.
Henkilökuva
Goiginger oli yksi harvoista Itävalta-Unkarin armeijan upseereista, jotka uskalsivat toimia byrokratian ja ohjeiden vastaisesti, mikä tuli ilmi muun muassa hänen toiminnastaan Montellossa kesällä 1918. Häntä pidettiin yhtenä Itävalta-Unkarin armeijan kyvykkäimmistä kenraaleista.
Berberiinitutkimuksen tila
Berberiini on vilkkaan tutkimustoiminnan kohteena.
Joidenkin tutkimusten perusteella berberiini vaikuttaa lupaavalta aineelta sokeri- ja rasva-aineenvaihdunnan häiriöiden (diabetes, insuliiniresistenssi, dyslipidemiat) hoitoon.
Berberiini tehostaa synergisesti flukonatsolin vaikutusta hiivainfektioissa, myös lääkeresistenteissä tapauksissa.
Berberiini lisää adiponektiinin tuotantoa.
Vaikutukset sokeri- ja rasva-aineenvaihdunnan ongelmiin
Yksittäisen perinteisen kiinalaisen lääketieteen katsauksen mukaan berberiini laskee verensokeria metabolisesta oireyhtymästä kärsivillä.
Kliinisten tutkimusten mukaan berberiini (1–1,5 g/vrk) alentaa tyypin 2 diabeetikoiden veren kohonnutta sokeripitoisuutta yhtä hyvin kuin metformiini.
Vaikutusmekanismeja rottien kokeelliseen tyypin 2 diabetekseen ja koeputkikokeissa ovat mm. aldoosireduktaasin esto,, glykolyysin induktio, adenosiinimonofosfaattiriippuvaisen kinaasin (AMPK) aktivointi ja insuliiniherkkyyden lisääminen , insuliinireseptorien ilmentymisen lisääminen sekä vapaiden rasvahappojen vähentäminen elimistöstä. Berberiini eidtsää insuliininin normaalia tuotantoa haimassa vaimentalla endoplasmisen retikulumin (ER) stressiä. Berberiini lisää myös koeputkisolukantojen insuliinireseptorien aktiivisuutta Berberiini saattaa parantaa sokerinottoa insuliiniresistentteihin soluihin. Berberiini voi vaimentaa disakkaridaasia ja mRNA:n ilmentymistä annoksesta riippuvalla tavalla.
Berberiini voi lisätä insuliinin vaikutusta lisäämällä maksan tumatekijä 4-alfaa (hepatocyte nuclear factor 4 alpha), todennäköisesti yksin tai yhdessä muiden maksaentsyymien kanssa säätävät glukokinaasi-nimisen isoentsyymin aktiivisuutta.
Muita berberiinin vaikutusmekanismeja ovat dipeptyylipeptidaasi-4:n (DPP-4) ja proteiini-tyrosiinifosfataasi 1B:n (h-PTP 1B) esto, mitkä ainakin osittain selittävät berberiinin antihyperglykeemistä vaikutusta. Vaikutus on siten samanlainen kuin useilla verensokeria alentavilla lääkeaineilla, jotka kuuluvat dipeptidyylipeptidaasin estäjiin.
Berberiini vahvistaa synergisesti metformiinin ja tiatsolidiinien (rosiglitatsoni ja pioglitatsoni) verensokeria alentavaa vaikutusta. Berberiinin käyttö voi siten osittain korvata näitä lääkkeitä ja vähentää niiden tarvetta, jolloin myös sivuvaikutusten, mm. hypoglykemian riski pienenee.
Berberiini alentaa kohonnutta LDL-kolesterolia lisäämällä maksan LDL-reseptorien ilmaantumista (ekspressiota) ja LDLR-mRNA:n vakautta, samalla kun se vaimentaa proproteiinikonvertaasi- subtilisiini/keksiiniä, tyyppi 9 (PCSK9), joka on luonnollinen LDL-reseptorin estäjä. Berberiini myös stabilisoi mRNA:ta solun ulkopuolista kinaasitietä (extracellular signal-regulated kinase, ERK), kun sitä vastoin statiinit estävät maksassa kolesterolin synteesiä estämällä HMG-CoA-reduktaasia. Näin ollen berberiini ei aiheuta samoja sivuvaikutuksia kuin statiinit.
Berberiini parantaa myös valtimoiden endoteelin toimintaa, joka häiriintyy eritoten diabeetikoilla Vaikutusmekanismeja ovat AMPK:n aktivointi , tulehduksen (inflammaation) vaimennus ja veritulppataipumuksen ehkäisy. Berberiini sopii hyvin statiinilääkityksen lisähoidoksi. Koska berberiini lisää sekä LDL-kolesterolin reseptoreja (LDLR) että insuliinireseptoreja (InsR), se voi olla sopiva luonnon yhdiste aineenvaihduntahäiriössä nimeltään metabolinen oireyhtymä. Berberiini estää ihmisen geeniä nimeltään ROL1 eli LOX-1 (lectin-like oxidized low density lipoprotein receptor-1), jolloin diabeetikkojen HbA1c ja AGE-tuotteet vähenevät ja valtimoiden endoteelin toiminta paranee.
Sydäntaudit
Viime vuosikymmeninä julkaistut monet tutkimukset ovat osoittaneet, että berberiinillä on useita hyödyllisiä vaikutustapoja sydän- ja verisuoniterveydessä ja että berberiini on merkittävä tulehdusta ehkäisevä yhdiste.
Kahdeksankymmentäluvun yksittäistutkimus kahdellatoista potilaalla ja 156 potilaan kliiniset hoitotutkimukset berberiinillä tukevat eläinkokeiden havaintoja. Näiden tulosten valossa berberiinistä saattaa olla apua hoidettaessa sydämen vajaatoimintaa.
Lisäksi berberiini stabilisoi valtimoplakkeja ja ehkäisee niiden repeämistä, jolloin sydäninfarktin riski pienenee.
Syöpätaudit
Monet tutkimukset esittävät jatkotutkimusten olevan aiheellisia liittyen berberiinin mahdollisiin vaikutuksiin syöpäsoluihin.
Berberiini saattaisi suojata soluja säteilyn aiheuttamiltaa vaurioita keuhkoissa tai lievittää sädehoidon haittoja.
Polykystinen munuaistauti
AMPK:n estäjiä, metformiinia ja berberiiniä, on esitetty myös hoidoksi autosomaalisessa dominantissa polykystisessä munuaistaudissa.
Berberiinin vaikutukset jyrsijöihin, selkärangattomiin ja muihin eläimiin
Berberiini estää kotihiirillä FoxO1-nimistä geeniä, jonka liika aktiivisuus haittaa maksan mitokondrioiden toimintaa ja solujen sokeri- ja rasva-aineenvaihduntaa.
Yksittäistutkimuksen mukaan berberiini estää DMBA-nimisen karsinogeenin hamsterin kromosomeissa aiheuttamia muutoksia, muun muassa klastogeneesia.
Berberiini ehkäisee kasvistanolien kanssa synergisesti kolesterolin imeytymistä, ainakin hamsterilla.
Berberiini estää rasvan kertymistä rottien maksasoluihin, ja voi siten olla avuksi alkoholista riippumattoman rasvamaksan ehkäisyssä ja hoidossa.
Berberiini toimii myös rottien insuliininherkistäjänä inkretiinien tavoin. . Silloin rottien haiman β-solut reagoivat herkemmin sokeripitoisuuden vaihteluun.
Bibliothèques Européennes de Théologie
thumb|300px|Järjestön logo
Berberiinitutkimuksen tila
Berberiinin vaikutukset jyrsijöihin, selkärangattomiin ja muihin eläimiin
Berberiini alentaa rottien veren kohonnutta kokonaiskolesterolipitoisuutta, LDL-kolesterolia, triglyseridejä ja aterogeenisia alipropoteiineja (Apo B), mutta mekanismi on eri kuin statiineilla.
Bibliothèques Européennes de Théologie
Bibliothèques Européennes de Théologie (BETH) on vuonna 1961 perustettu ekumeeninen järjestö, jonka päämaja on Nijmegenissa Alankomaissa ja jonka tavoitteena on palvella Euroopan teologisten kirjastojen kehitystä edistämällä yhdistyksen jäsenten välistä yhteistyötä.
Berberiinitutkimuksen tila
Berberiinin vaikutukset jyrsijöihin, selkärangattomiin ja muihin eläimiin
Muita berberiinin vaikutusmekanismeja hiiriin ovat mitogeeni-aktivoidun proteiinikinaasin (MAKP), eritoten ERK:n ja JNK:n säätö ja T17-auttajasolujen vaimennus,
Bibliothèques Européennes de Théologie
Historiaa
Vuonna 1957 roomalaiskatolisten teologisten kirjastojen yhteistyöelimen Arbeitsgemeinschaft Katholisch-Theologischer Bibliotheken (AKThB) kymmenennessä vuosikokouksessa Frankfurtissa joukko kirjastoväkeä loi perustan yhdistykselle, josta sittemmin kehittyi BETH. Sodanjälkeisen jälleenrakennuksen ja sovinnon hengessä nämä kirjastomiehet, Isä Luchesius Smits (VKSB, Vereniging voor Seminarie- en Kloosterbibliothecarissen, Alankomaat), Isä Francis Courtney (ABTAPL, Iso-Britannia) sekä Isä Mech (Association des bibliothèques de sciences religieuses, Ranska), halusivat edistää kristillisen uskon asemaa vahvistamalla teologisten kirjastojen välisiä kontakteja.[1]
Berberiinitutkimuksen tila
Berberiinin vaikutukset jyrsijöihin, selkärangattomiin ja muihin eläimiin
Koeputkikokeen mukaan berberiini voi suojata aivoja, hypoksian eli hapenpuutteen ja aivohalvauksen seuraamuksilta.
Bibliothèques Européennes de Théologie
Historiaa
He pitivät tarpeellisena parantaa alansa ammatillista tasoa, laatia kansainvälisiä bibliografioita sekä kehittää teologisten kirjastojen välistä yhteistyötä missionsa toteuttamiseksi. Tätä kuvaavat hyvin sanat, jotka Johan van Wyngaerden on lausunut hollantilaisen VSKB:n perustajista: « He eivät pitäneet apostolisena missionaan ainoastaan vastuuta seminaarien ja luostarien arvokkaiden kirjakokoelmien säilyttämistä vaan myös niiden avaamista laajemman yleisön käyttöön. [2] ».
Berberiinitutkimuksen tila
Berberiinin vaikutukset jyrsijöihin, selkärangattomiin ja muihin eläimiin
Tulosten mukaan berberiini estää ihmisten syöpäsolujen kasvua hiirissä, tehostaa sädehoitoa ja vähentää sen haittavaikutuksia.
Bibliothèques Européennes de Théologie
Historiaa
Niinpä 18. lokakuuta 1961 Frankfurtissa perustettiin Conseil international des associations de bibliothèques de théologie (International Council of Theological Library Associations [Teologisten kirjastoseurojen kansainvälinen neuvosto]), joka kokosi kirjastonhoitajia alun perin Saksasta, Ranskasta ja Alankomaista. Vuonna 1970 järjestö laajeni saamalla piiriinsä lisää kansallisia kirjastoyhdistyksiä ja siitä tuli IFLA:n jäsen (1971-1986). Vuodesta 1961 vuoteen 1999 järjestön työstä kertovat seuraavat yhteisjulkaisut: Scripta recenter edita, filosofian ja teologian alojen jatkuvasti täydennetty bibliografia vuosilta 1959–1973 sekä Bibliographia ad usum seminarorium (1959-1965), johon koottiin teologian opinnoille tarpeelliset välineet (liturgia, missiologia, ekumenia).
Berberiinitutkimuksen tila
Berberiinin vaikutukset jyrsijöihin, selkärangattomiin ja muihin eläimiin
Berberiini on inotrooppinen yhdiste, joka koe-eläintutkimusten mukaan vahvistaa heikentynyttä sydänlihasta
Bibliothèques Européennes de Théologie
Historiaa
Vuonna 2012 järjestöön kuuluu 12 kansallista jäsenyhdistystä sekä 13 erityisjäsentä, joihin lukeutuvat esimerkiksi Bibliothèque nationale de France (Ranskan kansalliskirjasto, filosofian ja uskonnon palvelusektori), Bibliothèque nationale et universitaire de Strasbourg (Strasbourgin kansallinen ja yliopistollinen kirjasto, teologian ja uskontotieteen palvelusektori) sekä Genevessä sijaitsevan Kirkkojen maailmanneuvoston kirjasto.
Berberiinitutkimuksen tila
Berberiinin vaikutukset jyrsijöihin, selkärangattomiin ja muihin eläimiin
Berberiinillä on osoitettu hiirikokeiden hiiriin aiheuttaman masennukseen antidepressiivinen vaikutus
Koeputkikokeiden tulokset
Berberiini vaimentaa koeputkikokeissa rottasolujen tulehdusta välittäviä sytokiineja ja E-selektiiniä
Bibliothèques Européennes de Théologie
Historiaa
BETH järjestää kansallisten seurojensa avulla ja niiden poikkeuksellisen rikkaaseen toimintakulttuuriin nojautuen vuosittain yhteisen konferenssin. Järjestön viralliset kielet ovat ranska ja englanti. Viestintä tapahtuu pääsääntöisesti englanniksi. BETH auttaa jäseniään pääsemään käsiksi alan tietokantoihin sekä jakaa vuosittain tietoa näyttelyistä, kokouksista [3], digitointihankkeista ja muista vireillä olevista projekteista.
Berberiinitutkimuksen tila
Koeputkikokeiden tulokset
Berberiini vaikutti samanaikaisesti sekä LDL-reseptoreihin että insuliinireseptoreihin.
Bibliothèques Européennes de Théologie
Symbolinen merkitys
Heprean kielessä Beth on aakkoston toinen kirjain ja Raamatun ensimmäinen kirjain, joka esiintyy luomiskertomuksen ensimmäisessä sanassa bereschit («alussa»). Heprean sanana BETH tarkoittaa «talo, rakennus».
Berberiinitutkimuksen tila
Koeputkikokeiden tulokset
Koeputkikokeiden mukaan berberiini estää ihmisten syöpäsolujen kasvua in vitro
Bibliothèques Européennes de Théologie
Symbolinen merkitys
Vuonna 2008 muuan unkarilainen graafikko suunnitteli järjestölle logon, joka lukupulpetin muodossa ilmentää pyhien kirjoitusten tutkimista ja lukemista (lectio divina). Kirjastonhoitajan ammatin nykyaikaa kuvaavat lyhenteen neljä kirjainta koskettimilla.
Järjestön jäsenseurat
ABCF: Association des Bibliothèques Chrétiennes de France - Ranska
ABEI: Associazione dei Bibliotecari Ecclesiastici Italiani - Italia
ABIE: Asociación de Bibliotecarios de la Iglesia en España - Espanja
ABTAPL: Association of British Theological and Philosophical Libraries – Iso-Britannia ja Irlanti
AKThB: Arbeitsgemeinschaft Katholisch-Theologischer Bibliotheken - Saksa
EKE: Egyházy Könyvtárak Egyesülése - Unkari
FIDES: Federation of the Polish Ecclesiastical Libraries - Puola
FTRB : Forum for Teologiske og Religionsfaglige Bibliotek - Norja
URBE: Unione Romana Biblioteche Ecclesiastiche - Italia
VkwB: Verband kirchlich-wissenschaftlicher Bibliotheken in der Arbeitsgemeinschaft der Archive und Bibliotheken in der evangelischen Kirche (AABevK) - Saksa
VRB: Vereiniging van Religieus-Wetenschappelijke Bibliothecarissen – flaaminkielinen Belgia
VTB : Vereiniging voor het Theologisch Bibliothecariaat - Alankomaat
Berberiinitutkimuksen tila
Koeputkikokeiden tulokset
Berberiinin kokonaiskolesterolipitoisuutta alentava vaikutusmekanismi on erilainen kuin statiineilla.
Bibliothèques Européennes de Théologie
Lähteet
1. André J. Geuns and Barbara Wolf-Dahm, "Theological Libraries : an overview on history and present activities of the international council of associations of theological libraries" [archive], INSPEL, International Journal of Special Libraries, 32 (1998) 3, 139–158.
Berberiinitutkimuksen tila
HIV
Uuden koeputki-tutkimuksen mukaan berberiinillä voi olla keskeinen merkitys HIV:n aiheuttaman tulehduksen vaimennuksessa makrofagisoluissa. Raportin mukaan berberiini voi olla hyödyllinen lisähoito HIV:hen liittyvässä ateroskleroosissa (valtiomonkovettumataudissa).
Bibliothèques Européennes de Théologie
Lähteet
2. J. van Wyngaerden, "La Vereniging voor het Theologisch Bibliothecariaat (VTB)", Conseil International des Associations de Bibliothèques de Théologie, 1961–1996, Leuven: Bibliothek van de Faculteit Godgeleerdheid van de K.U. Leuven, 1996.
Berberiinitutkimuksen tila
Mielenterveys
Toistaiseksi berberiinillä ei ole julkaistu ihmistutkimuksia neurologiassa eikä psykiatriassa, mutta alustavat tutkimukset puoltavat niiden aloittamista.
Bibliothèques Européennes de Théologie
Lähteet
3. O. Dupont "Les réseaux français et européens de Bibliothèques religieuses" [archive], BBF, Bulletin des Bibliothèques de France, 2010, t.55, n°1.
Berberiinitutkimuksen tila
Mielenterveys
Berberiini estää prolyylioligopeptidaasia (POP), jonka pitoisuus on lisääntynyt ahdistuksessa, kaksisuuntaisessa mielialahäiriössä, skitsofreniassa ja posttraumaattisessa stressissä.
Berberiinikloridilla näyttää olevan useita samankaltaisia vaikutusmekanismeja kuin tavanomaisilla psyykelääkkeillä.
Ne sitoutuvat hermosolujen pinnalla oleviin sigmareseptoreihin.
Kokeellisten tutkimusten mukaan berberiini ja sen sukulaisaineet näyttävät ehkäisevän Alzheimerin tautiin liittyvien beeta-amyloidipaakkujen muodostusta aivoissa. Berberiini ja sen johdannaiset estävät asetyylikoliiniesteraasia samalla tavalla kuin lievän ja keskivaikean Alzheimerin taudin hoitoon käytetyt lääkkeet.
Syöpäsolututkimus
Berberiini avustaa muiden syöpähoitojen tehoa tai estää joidenkin syöpäsolujen kasvua koeputkikokeissa.
Berberiini myös edisti apoptoosia, solujen ohjelmoitua kuolemaa, apoptoosia
Vuotava suoli -oireyhtymä
Yksittäistutkimuksen mukaan berberiini näyttää korjaavan vuotava suoli -oireyhtymää (leaky gut syndrome). Tulosten mukaan berberiini parantaa suolen epiteelin tiiviiden liitosten vaurioita in vitro; tutkijat ehdottavat berberiiniä terapeuttiseksi aineeksi ongelman hoidossa.
Berberiinin imeytymisen parantaminen
Vain pieni osa berberiinistä imeytyy. Vain imeytynyt berberiini mm. laskee verensokeria. Imeytymätön berberiini voi aiheuttaa vatsavaivoja. Vatsavaivoja voi vähentää ottamalla berberiiniä vain 200-500 mg kerralla ja vain isojen aterioiden yhteydessä.
Berberiinin imeytymistä teoriassa parantavia apuaineita:
Maurice Delafosse
thumb|upright|Maurice Delafosse. Maurice Delafosse (20. joulukuuta 1870 Sancergues – 13. marraskuuta 1926 Pariisi) oli ranskalainen kielitieteilijä ja historioitsija. Hän oli erikoistunut Länsi-Afrikan historiaan, kansatieteeseen ja kieliin.
Delafosse on kirjoittanut joukon historiallisia teoksia, jotka toimivat perustana myöhemmille tutkimuksille. Niiden joukossa on kolmiosainen Le Haut Sénégal-Niger (1912), joka kuvaa nykyisen Malin historiaa ja kansoja. Delafosse harjoitti Afrikan kielten historiallis-vertailevaa tutkimusta ja laati yksittäisten kielten kuvauksia. Tieteellistä merkitystä on varsinkin hänen mandelaisten kielten tutkimuksillaan.
Fermín IV
Fermín IV Caballero Elizondo (s. joulukuu 1974) on meksikolainen rap-artisti. Hän on Control Machete -ryhmän perustaja.
Kurttujuurekas
Kurttujuurekas (Xerula radicata, syn. Oudemansiella radicata) on kellomainen, laakea ja limalakkinen juurekaslaji. Sen lakki on vaalean kellanruskea. Sienen jalka on valkea ja tyvestä kellanruskea. Sieni maistuu miedolta. Heltat ovat valkoiset. Sieni kasvaa lehtipuiden juurilla erityisesti pyökin seuralaisena. Se on tavattu Suomesta Varsinais-Suomen tammimetsistä hyvin harvinaisena.
Vesa Rantanen (toimittaja)
Vesa Rantanen  on suomalainen urheilutoimittaja, joka on erikoistunut jääkiekkoon.
Rantanen aloitti vuonna 1996 Veikkaaja-lehden palveluksessa, mitä ennen hän oli työskennellyt vuonna 1995 Ilta-Sanomien kesätoimittajana. Hän toimi Veikkaaja-vuosinaan muun muassa lehden jääkiekko-osaston vetäjänä ja uutispäällikkönä sekä kolmesti lehden NHL-kirjeenvaihtajana Kanadassa. Huhtikuussa 2013 Veikkaajan nimeksi vaihdettiin Urheilusanomat ja Rantanen nimitettiin uudistuneen lehden toimituksen esimieheksi. Esimiesaikansa jälkeen hän toimi lehdessä jääkiekon sisältöpäällikkönä. Vuonna 2017 Sanoma osti Urheilulehden A-lehdiltä ja Urheilusanomien nimeksi tuli Urheilulehti.
Rantanen on tehnyt vuodesta 2008 yhdessä Tuomas Nyholmin kanssa Ilta-Sanomien verkkosivuilla julkaistavaa jääkiekkoaiheista netti-tv-ohjelmaa Videotuomarit. Syksyllä 2013 he alkoivat juontaa radio-ohjelmaa Total Hockey Forever, jota esitettiin aluksi Radio Helsingissä. Syksyllä 2014 ohjelma siirtyi Radio Rockille. Keväästä 2016 Rantanen ja Nyholm ovat työskennelleet yhdessä myös Nelonen Median SM-liigalähetyksissä, Rantanen asiantuntijana ja Nyholm studioisäntänä. Rantanen toimii myös lähetysten sisältöpäällikkönä.
Rantaselta on ilmestynyt yksi kirja, jääkiekkoaiheinen romaani Ammattilainen vuodelta 2001. Kirjan julkaisi Kustannusosakeyhtiö Revontuli.
Pst/Q
Mats Petter Stenqvist (s. 28. maaliskuuta 1975 Göteborg, Ruotsi) tunnetaan paremmin taiteilijanimellään Pst/Q on ruotsalainen hip hop -artisti ja sanoittaja. Hän kuuluu Mobbade Barn Med Automatvapen -nimiseen hip hop -ryhmään, jonka kanssa on julkaissut kolme studioalbumia. Pst/Q on julkaissut myös kaksi sooloalbumia.
Hamadoun Dicko
Hamadoun Dicko (1924 Diona – 12. helmikuuta 1964 Kidalin lähellä ) oli malilainen poliitikko.
Dicko syntyi fulbekylän päällikön perheeseen. Hän opiskeli Douentzassa, Moptissa, Bamakossa ja Dakarin William Ponty -koulussa. Vuodesta 1947 lähtien Dicko työskenteli opettajana Bafoulabéssa ja Kolokanissa.
Dicko valittiin Ranskan Sudanin edustajaksi Ranskan kansalliskokoukseen vuosina 1951 ja 1956. Hän kuului Fily Dabo Sissokon Parti progressiste soudanais -puolueeseen. Vuosina 1956–1958 Dicko toimi Ranskan hallituksen alivaltiosihteerinä ja valtiosihteerinä.
Sissokon liityttyä Union soudanaise – Rassemblement démocratique africain -puolueeseen vuonna 1959 Dicko perusti lyhytikäisen oppositiopuolueen nimeltä Parti du régroupement du Soudan. Hänet pidätettiin yhdessä Sissokon ja Kassoum Tourén kanssa Malin frangin käyttöönottoa seuraneen mellakan jälkeen vuonna 1962. Heidät tuomittiin kuolemaan vallankaappausyrityksestä syytettyinä, mutta tuomio muutettiin elinkautiseksi vankeudeksi. Kolmikko teloitettiin heidän ollessaan vankilassa Kidalissa.
Gabonin kansalliskirjasto
Gabonin kansalliskirjasto on Gabonin pääkaupungissa Librevillessä toimiva kansalliskirjasto. Se on perustettu marraskuussa 1969. Kansalliskirjastolla on ollut vapaakappaleoikeus vuodesta 1971 ja se on painotuoteiden ISBN-/ISSN-numeroinnista vastaava taho maassaan. Kansalliskirjasto on hallinnollisesti Gabonin kansallisarkiston, kansalliskirjaston ja dokumentoinnin hallinnon alainen yksikkö. Kansalliskirjastolla ja sitä valvovalla hallinnolla on sama postiosoite.
Just Push Play
Just Push Play on yhdysvaltalaisen hard rock -yhtye Aerosmithin vuonna 2001 julkaistu kolmastoista albumi. Singleinä julkaistiin kappaleet ”Jaded”, ”Fly Away from Here”, ”Sunshine” ja ”Just Push Play”.
Winter’s Bone
Winter’s Bone on vuonna 2010 ensi-iltansa saanut Debra Granikin ohjaama ja käsikirjoittama draamaelokuva. Se perustuu Daniel Woodrellin samannimiseen romaaniin vuodelta 2006. Elokuvan pääosassa näyttelee Jennifer Lawrence. Winter’s Bone käsittelee perhesiteitä ja sukulaisuussuhteita, juorun voimaa, patriarkaattia ja Yhdysvaltain syrjäseutujen asukkaiden sinnikkyyttä ja selviytymisen taitoa.
Elokuvan ensi-ilta oli Sundancen elokuvajuhlilla vuonna 2010, jossa se palkittiin Grand Jury Prizella draamasarjassa. Winter's Bone sai neljä Oscar-ehdokkuutta parhaasta elokuvasta, sovitetusta käsikirjoituksesta, naispääosasta (Lawrence) ja miessivuosasta (John Hawkes).
Arvostelut
Rotten Tomatoes -sivuston mukaan 161 arvostelun perusteella laskettuna kriitikoiden arvosteluista 94 prosenttia oli positiivisia.
Sugi (1944)
Sugi oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.
Valmistus
Alus tilattiin vuoden 1944 hankinnoissa Fujinagatan telakalta, missä köli laskettiin 25. helmikuuta 1944. Alus laskettiin vesille 3. heinäkuuta ja otettiin palvelukseen kaksi kuukautta myöhemmin 25. elokuuta.
Palvelus
Alus poistettiin alusluettelosta 5. lokakuuta 1945. Se kuljetti 1. joulukuuta alkaen kotiutettavia joukkoja Japaniin. Alus luovutettiin 31. heinäkuuta 1947 sotakorvauksena Taiwanille, joka liitti sen laivastoonsa nimellä Huiyang.
Sammaljoen kirkko
thumb|right|250px|Sammaljoen kirkko, sankarihaudat kesällä 2012 Isänmaan puolesta sinunkin edestäsi. Jumala suojele Suomen maata uhrivalmiiksi kansa sen saata Sammaljoen kirkko on Ilmari Launiksen suunnittelema puukirkko Sastamalan Sammaljoella. Kirkko valmistui vuonna 1924. Se on Sammaljoen kylän järjestyksessään toinen kirkko. Kirkko sijaitsee keskellä Sammaljoen kylää olevalla mäellä Vammalasta Urjalaan kulkevan maantien varrella.
Kirkko on puinen, päätytornillinen pitkäkirkko, jossa runkohuoneen keskiosa kohoaa sivulaivoja korkeammalle. Alttaripäädystä erkanee sivulaivojen takana vielä kapeampi rakennusosa, jossa sijaitsee kirkon sakaristo sekä seurakuntasali. Runkohuoneen keskilaivassa on alttaripäädystä aumattu katto ja sivulaivoissa pulpettikatot. Keskilaivan yläikkunat ovat muodoltaan kahdeksankulmaiset. Kirkon sisäkatto on kauttaaltaan tasakatto. Kirkko on peruskorjattu vuonna 1950. Alttarilla on Paavo Hakalan veistos Kristus ristillä. Kirkon kellot ovat peräisin Hämeenlinnan venäläisestä varuskuntakirkosta.
Urut
Kirkon urut hankittiin vuonna 1966 peruskorjauksessa. Ne ovat 9-äänikertaiset Kangasalan urkurakentamon urut.
Aikaisemmat kirkot
Turun tuomiokapituli ja Suomen senaatti myönsivät sammaljokelaisille luvan oman saarnahuonekunnan perustamiseen vuonna 1829 ja päätöstä ryhdyttiin toteuttamaan viipymättä. Ensimmäinen kirkko oli 1834 rakennettu puinen, keskeisesti korostettu empiretyylinen ristikirkko, joka paloi vuoden 1918 sodassa. Kirkko rakennettiin silloisen Tyrvään seurakunnan Sammaljoen ja muiden lähikylien kirkoksi, koska matka Tyrvään kirkolle Kallialaan oli pitkä. 1800-luvun lopulla heräsi ajatus Sammaljoen muodostamiseksi itsenäiseksi seurakunnaksi, mutta hanke kariutui Tyrvään seurakunnan vastustukseen ja tuomiokapitulin hylkäävään päätökseen. Tuomiokapituli määräsi kuitenkin Tyrvään seurakunnan perustamaan Sammaljoelle kappalaisen viran, mikä toteutui vuonna 1931. Sammaljoen kirkko ja hautausmaa siirtyivät Tyrvään seurakunnan omistukseen vuonna 1946, jolloin Sammaljoen saarnahuonekunta lakkautettiin. Tyrvään seurakunta yhdistyi vuonna 2004 Vammalan seurakuntaan, joka 2009 liittyi osaksi uutta Sastamalan seurakuntaa.
Kirkon sankarihautausmaan muistomerkki on arkkitehti Tarja Salmio-Toiviaisen teos vuodelta 1947.
Sosiaaliliberalismi
Sosiaaliliberalismi on klassisesta liberalismista 1800-luvun lopulla kehittynyt aate, jossa otettiin mukaan hyvinvointivaltiolle kuuluvia tehtäviä. Sosiaaliliberalistisen moraalin mukaan yhteiskunnalla ei ole oikeutta moralisoida kansalaisiaan, mutta yhteiskunnan tehtäviin kuuluu mahdollisuuksien tasa-arvon turvaaminen kaikille kansalaisilleen. Sosiaaliliberalismi kehittyi klassisesta liberalismista, kun teollisuusyhteiskunnassa alkoi esiintyä sosiaalisia ongelmia, kuten köyhyyttä ja työttömyyttä ja valtiolla nähtiin rooli ongelmien korjaamisessa.
Sosiaaliliberaalit puolueet ovat yleensä keskustalaisia ja keskusta-vasemmistolaisia. Suomen Keskusta ja Suomen ruotsalainen kansanpuolue määrittelevät ideologiansa sosiaaliliberalismiksi. Myös Vihreän liiton entinen puheenjohtaja Ville Niinistö ja Suomen Sosialidemokraattisen Puolueen entinen puheenjohtaja Jutta Urpilainen kuvaavat puolueitaan sosiaaliliberaaleiksi. Jopa ennen hyvin konservatiivinen Kansallinen Kokoomus on liukunut merkittävästi sosiaaliliberalismin suuntaan. Suurissa liberaaleissa demokratioissa kuten Yhdysvalloissa ja Japanissa on suuria sosiaaliliberaaleja puolueita, kuten Yhdysvaltain demokraattinen puolue sekä Japanin demokraattinen puolue. Jotkut sosiaaliliberaalit puolueet ovat omaksuneet populistisia piirteitä kuten Viron keskustapuolue.
Sosiaaliliberalismista on, erotuksena edeltävästä klassisesta liberalismista, käytetty myös termiä uusi liberalismi, mutta sitä ei pidä sekoittaa termiin uusliberalismi, joka tarkoittaa klassisen liberalismin nykysovelluksia.
Määrittely
Yksi tapa nähdä sosiaaliliberalismi onkin jakaa liberaalit yhtäältä klassisiin tai markkina- ja toisaalta sosiaaliliberaaleihin. Molemmat kannattavat arvoliberalismia, mutta talousliberalismista sosiaaliliberaalit tekevät eräitä poikkeuksia katsoen siten lisäävänsä yksilöiden todellista valinnanvapautta.
Tyypillisesti sosiaaliliberaaleilla tarkoitetaan niitä, jotka kannattavat vapaata markkinataloutta ja yksilönvapautta mutta jotka eräistä markkinalibertaareista poiketen vaativat verorahoitteista sosiaaliturvaa sekä tarpeellisiksi katsomiaan markkinahäiriöiden tai negatiivisten ulkoisvaikutusten korjausmekanismeja, esimerkiksi kilpailulainsäädäntöä, kuluttajansuojelua ja työsuojelua laein. Useimmat nykyiset sosiaaliliberaalit näkevät, että veronmaksajien rahoilla järjestettäisiin sosiaaliturva, terveydenhuolto ja koulutus, mutta että näiden tuotantoa on perusteltua vaihtelevissa määrin yksityistää. Sosiaaliliberaalien keskuudessa on vaihtelevia käsityksiä siitä, mitkä edut kuuluvat perusterveydenhuoltoon, julkisesti rahoitettavaan koulutukseen ja sivistykseen sekä kuinka suuri sosiaaliturvan tulisi olla ja miltä osin se olisi esimerkiksi yksityisin vakuutuksin järjestettävää.
Sosiaaliliberaalinen vapauskäsitys
Sosiaaliliberalismin varhaisen vaikuttajan Leonard Hobhousen mukaan klassisen liberalismin vapauskäsite on liian kapea, sillä ihmiset eivät arvosta vapautta sen itsensä takia, vaan keinona jonkun hyvän asian toteuttamiseen. Hobhouse katsoi, ettei aikakauden klassista liberalismia noudattanut, räikeiden sosiaalisten ongelmien leimaama, Britannia tarjonnut kaikille riittävää mahdollisuutta ”toteuttaa itseään”, jolloin vapaus oli merkityksetöntä. Täten valtion oli säänneltävä taloutta selvästi enemmän, kuin klassiset liberalistit esittivät, jotta liberalismin ihanteet voisivat toteutua myös tosiasiassa. Hobhouse piti myös klassisen liberalismin valtionvastaista taistelua vanhentuneena: se oli hänen mielestään tarkoituksenmukaista taisteltaessa sääty- ja kuningasvaltaa vastaan, mutta ei enää yhteiskunnan demokratisoiduttua.
Tolvanen
Tolvanen on sukunimi. Nimi on Suomessa 3 882 henkilöllä. Nimen tunnettuja kantajia ovat:
Marc-André Bergeron
Junioriura
Bergeron siirtyi Québecin paikallisista juniorisarjoista kaudeksi 1997–1998 juniorisarja QMJHL:n Baie-Comeau Drakkariin. Hän teki ensimmäisellä kaudellaan siellä 40 runkosarjaottelussa tehopisteet 6+14=20. Kaudella 1998–1999 Bergeron siirtyi Drakkarista Shawinigan Cataractesiin, jossa hän oli seuraavalla kaudella 1999–2000 tehopisteillä 24+50=74 joukkueen tehokkain puolustaja sekä QMJHL:n puolustajien pistepörssin kuudes. Bergeron oli Shawiniganin tehokkain puolustaja myös kevään 2000 pudotuspeleissä tehopisteillä 4+7=11.
Ammattilaisura
Bergeronia ei koskaan varattu NHL:ään. Hän teki heinäkuussa 2001 vapaana pelaajana pelaajasopimuksen Edmonton Oilersin kanssa. Hän pelasi koko kauden Edmontonin farmijoukkuessa AHL:n Hamilton Bulldogsissa, jossa hän teki ensimmäisellä kaudellaan 50 runkosarjaottelussa tehopisteet 2+13=15. Kaudella 2002–2003 Bergeron teki AHL:ssä 66 runkosarjaottelussa tehopisteet 8+31=39, joilla hän oli Hamiltonin tehokkain puolustaja. Bergeron valittiin kauden päätteeksi AHL:n toiseen tähdistökentälliseen. Hän pelasi kauden aikana myös ensimmäisen NHL-ottelunsa Edmontonissa ja pelasi kauden aikana yhteensä viidessä NHL:n runkosarjaottelussa.
Varsinaisella NHL:n tulokaskaudellaan 2003–2004 Bergeron teki NHL:n runkosarjassa 54 ottelussa tehopisteet 9+17=26, joilla hän oli liigan kolmanneksi tehokkain tulokaspuolustaja. Bergeron sivusi Edmontonin tulokaspuolustajien maaliennätystä, joka oli Paul Coffeyn hallussa. Bergeron pelasi myös 17 AHL-ottelua farmijoukkue Toronto Roadrunnersissa. Hän teki syyskuussa 2004 nelivuotisen jatkosopimuksen Oilersin kanssa. Bergeron ei kuitenkaan pelannut NHL:ssä kaudella 2004–2005 työsulun vuoksi. Hän aloitti kauden LNAH-joukkue Trois-Rivières Caron & Guayssa, mutta pelasi sen loppuun Ruotsin Elitserienin Brynäs IF:ssä, jonne Bergeron siirtyi tammikuussa 2005.
Kausi 2005–2006 oli kenties Bergeronin menestyksekkäin NHL:ssä. Hän teki 75 runkosarjaottelussa tehopisteet 15+20=35, joilla hän oli Edmontonin toiseksi tehokkain puolustaja. Eniten pisteitä Edmontonin puolustajista teki Chris Pronger, joka muodosti yhdessä Bergeronin kanssa joukkueen ykköspuolustajaparin. Bergeron oli myös Edmontonin eniten maaleja tehnyt puolustaja. Joukkue eteni keväällä 2006 aina Stanley Cup -finaaleihin saakka, jotka Carolina Hurricanes kuitenkin voitti otteluvoitoin 4–3. Kaudella 2006–2007 Bergeron teki NHL:n yhden kauden piste-ennätyksensä tehopisteillä 14+32=46. Edmonton myi hänet helmikuussa 2007 yhdessä kolmannen kierroksen varausvuoron kanssa New York Islandersiin. Edmonton sai Islandersista vaihdossa Denis Grebeškovin. Bergeron oli siirrostaan huolimatta kauden päätyttyä Oilersin tehokkain puolustaja 25 pisteellään.
Islanders myi Bergeronin kesken kauden 2007–2008 Anaheim Ducksiin siirtorajan kynnyksellä helmikuussa 2008. Islanders sai kaupassa kolmannen kierroksen varausvuoron. Anaheim myi hänet kesäkuussa 2008 Minnesota Wildiin, josta seura sai vaihdossa kolmannen kierroksen varausvuoron. Bergeron oli kaudella 2008–2009 tehopisteillä 14+18=32 joukkueen eniten maaleja tehnyt puolustaja sekä toiseksi tehokkain puolustaja Marek Židlickýn jälkeen. Lokakuussa 2009 Bergeron solmi vapaana pelaajana yksivuotisen pelaajasopimuksen Montréal Canadiensin kanssa. Sopimus oli arvoltaan 750 000 dollaria. Montreal teki sopimuksen, koska joukkueelle tärkeä puolustaja Andrei Markov oli loukkaantunut. Bergeron oli tehopisteillä 13+21=34 Montrealin tehokkain puolustaja Markovin kanssa ja hän oli myös joukkueen eniten maaleja tehnyt puolustaja. Bergeron pelasi kauden aikana myös hyökkääjänä.
Kaudella 2010–2011 Bergeron oli vapaana pelaajana koko syyskauden 2010 ajan, kunnes hän teki tammikuussa 2011 sopimuksen Tampa Bay Lightningin kanssa. Sopimus kattoi loppukauden ja oli kaksisuuntainen. Sopimus oli arvoltaan miljoona dollaria. Bergeron pelasi Tampa Bayn organisaatiossa myös sen farmijoukkue Norfolk Admiralsissa.
Huhtikuussa 2013 Bergeron kaupattiin Carolina Hurricanesiin vaihdossa Adam Halliin ja seitsemännen kierroksen varausvuoroon vuoden 2013 varaustilaisuudessa. Kaudeksi 2013–2014 hän siirtyi Sveitsin pääsarjan ZSC Lionsiin. Bergeron edusti Lionsin kolme kautta. Hän palasi Pohjois-Amerikkaan kaudeksi 2016–2017 ja teki joulukuussa try-out sopimuksen AHL-liigan Cleveland Monstersin kanssa. Monsters oli Columbus Blue Jacketsin farmijoukkue ja seuran johto kiinnitti huomiota Bergeronin otteisiin. Tammikuussa Bergeron teki loppukauden kattavan kaksisuuntaisen sopimuksen Blue Jacketsin kanssa. Bergeron ei saanut kuitenkaan kutsua NHL-joukkueen kokoonpanoon ja pelasi koko kauden Monstersissa.
Bergeron lopetti pelaajauransa tuohon kauteen. Hän siirtyi entisen juniorijoukkueensa Shawinigan Cataractesin pelaajien kehitysvalmentajaksi.
Kääpiöparta-agama
Kääpiöparta-agama (Pogona henrylawsoni) on agamien heimoon kuuluva liskolaji, jota tavataan Koillis-Australian sisämaassa. Se on sukunsa lajeista pienin ja kasvaa 22–28 cm pitkäksi. Kääpiöparta-agama on sekasyöjä, jolle maistuvat hyönteisten lisäksi kasvikset.
Kääpiöparta-agama muistuttaa ulkonäöltään parta-agamaa, mutta on kooltaan noin puolet siitä. Sen kuono on lyhyempi, siltä puuttuu vaikuttava "parta" ja sen niskassa olevat piikit ovat lyhyemmät kuin suurikokoisemmalla sukulaisellaan.
Louis Martin
Louis Martin voi viitata seuraaviin henkilöihin:
Alexander Brott
Brott oli Montrealin sinfoniaorkesterin konserttimestari vuosina 1945–1958 ja välillä avustava kapellimestari. Hän myös toimi vuosina 1965–1981 Kingstonin sinfoniaorkesterin taiteellisena johtajana. Hänen oma sävellystuotantonsa kattaa toistasataa teosta. Hän sai kolme kunniatohtorin arvoa ja pääsi Kanadan ritarikunnan jäseneksi (1979).
Momi (1944)
Momi oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.